b'\n_START_ARTICLE_\nRudolf Rocker\n_START_SECTION_\nBiografia\n_START_PARAGRAPH_\nPer la prematura mort dels seus pares es va criar en un orfenat cat\xc3\xb2lic. Membre en la seva joventut del Partit Social-Dem\xc3\xb2crata, el seu suport al grup Die Jungen (Els Joves) i posicions ideol\xc3\xb2giques cada cop m\xc3\xa9s properes a l\xe2\x80\x99anarquisme provocaren la seva expulsi\xc3\xb3 l\'any 1890. A la pres\xc3\xa8ncia a la Segona Internacional de Brussel\xc2\xb7les l\'any 1891 i a les contribucions en la premsa anarquista segu\xc3\xad la fugida d\'Alemanya per la pressi\xc3\xb3 polic\xc3\xadaca l\'any 1892. Va viure un parell d\'anys a Par\xc3\xads i finalment s\'instal\xc2\xb7l\xc3\xa0 a la Gran Bretanya l\'any 1895 on, tot i ser un gentil, esdevingu\xc3\xa9 la figura m\xc3\xa9s respectada del moviment anarquista jueu en aquest pa\xc3\xads. _NEWLINE_L\'any 1914 Rudolf Rocker s\'opos\xc3\xa0 a tots dos b\xc3\xa0ndols de la Primera Guerra Mundial el que provoc\xc3\xa0 el seu internament com a enemic estranger. L\'any 1918 va ser deportat als Pa\xc3\xafsos Baixos des d\'on torn\xc3\xa0 a Alemanya, on va ser membre actiu del Freie Vereinigung Deutscher Gewerkschaften (Associaci\xc3\xb3 Lliure de Sindicats d\'Alemanya) i fundador del Freie Arbeiter-Union Deutschlands (Sindicat Lliure del Treballadors d\'Alemanya) i editor del seu peri\xc3\xb2dic Der Syndikalist. Us\xc3\xa0 la seva influ\xc3\xa8ncia per oposar-se al suport anarquista a la revoluci\xc3\xb3 bolxevic despr\xc3\xa9s de l\'any 1917, a la Plataforma Organitzacional l\'any 1927, quan aquesta pretenia reformar el moviment anarquista en un partit pol\xc3\xadtic, i lider\xc3\xa0 l\'oposici\xc3\xb3 llibertaria al creixent moviment nazi._NEWLINE_L\'any 1933 Rocker deix\xc3\xa0 Alemanya de nou i es mud\xc3\xa0 als Estats Units on continu\xc3\xa0 treballant com a orador i escriptor acusant el feixisme i el comunisme. Un cop iniciada la Segona Guerra Mundial decid\xc3\xad fer costat als aliats. Rocker mor\xc3\xad l\'any 1958 a Mohegan, Maine (EUA).\n_START_SECTION_\nPrimers anys\n_START_PARAGRAPH_\nRudolf Rocker era fill del lit\xc3\xb2graf Georg Philipp Rocker i la seva esposa Anna Margaretha (Naumann de soltera). Va ser el segon de tres fills i va n\xc3\xa9ixer a Mag\xc3\xbancia, Estat Popular de Hesse (actualment Ren\xc3\xa0nia-Palatinat), Alemanya el 25 de mar\xc3\xa7 de 1873. Aquesta cat\xc3\xb2lica, per\xc3\xb2 no particularment devota, fam\xc3\xadlia tenia una tradici\xc3\xb3 democr\xc3\xa0tica i antiprussiana que es remuntava a l\'avi de Rocker, que va participar en la Revoluci\xc3\xb3 de 1848. El seu pare Georg Philipp va morir nom\xc3\xa9s quatre anys despr\xc3\xa9s del naixement de Rocker. Despr\xc3\xa9s d\'aix\xc3\xb2, la fam\xc3\xadlia nom\xc3\xa9s va aconseguir escapar de la pobresa, a trav\xc3\xa9s del suport massiu de la fam\xc3\xadlia de la seva mare. L\'oncle i padr\xc3\xad de Rocker Carl Rudolf Naumann, durant molt de temps membre del Partit Socialdem\xc3\xb2crata (SPD), es va convertir en un substitut dels seus pares morts i un model a seguir, que va dirigir el desenvolupament intel\xc2\xb7lectual del jove. Rocker disgustat pels m\xc3\xa8todes autoritaris del seu mestre d\'escola deia que aquest home era un "d\xc3\xa8spota despietat". Va ser, per tant, un estudiant pobre. Quan tenia deu anys, la llar de Rocker es va tornar a reunir pel nou marit de la seva mare, Ludwig Baumgartner. per\xc3\xb2 la seva mare va morir al febrer de 1877. Despr\xc3\xa9s que el seu padrastre es torn\xc3\xa0s a casar-se poc despr\xc3\xa9s, Rocker va anar a parar a un orfenat._NEWLINE_Disgustat per l\'obedi\xc3\xa8ncia incondicional que exigia l\'orfenat cat\xc3\xb2lic i atret per la perspectiva de l\'aventura, Rocker va escapar de l\'orfenat dues vegades. La primera vegada nom\xc3\xa9s es va passejar pel bosc prop de Mag\xc3\xbancia amb ocasionals visites a la ciutat a buscar menjar i va ser recuperat tres nits m\xc3\xa9s tard. La segona vegada, a l\'edat de catorze anys i com a reacci\xc3\xb3 a l\'orfenat volia ser aprenent de llauner, va treballar com a aprenent a Col\xc3\xb2nia-D\xc3\xbcsseldorf Dampfschiffahrtsgesellschaft. Li agradava sortir de la seva ciutat natal i viatjar a llocs com a Rotterdam. Despr\xc3\xa9s del seu retorn, va comen\xc3\xa7ar un aprenentatge per esdevenir tip\xc3\xb2graf com el seu oncle Carl.\n_START_SECTION_\nPar\xc3\xads\n_START_PARAGRAPH_\nA Par\xc3\xads, es va posar per primera vegada en contacte amb l\'anarquisme jueu. La primavera de 1893, va ser convidat a una reuni\xc3\xb3 dels anarquistes jueus, a la qual va assistir i de la qual va quedar impressionat. Encara que no era jueu per naixement ni per creences, va acabar freq\xc3\xbcentant les reunions del grup, a la llarga donant confer\xc3\xa8ncies ell mateix. Salom\xc3\xb3 Rappaport, m\xc3\xa9s tard conegut com a S. Ansky, va permetre a Rocker viure amb ell, ja que ambd\xc3\xb3s eren tip\xc3\xb2grafs i podrien compartir les eines de Rappaport. Durant aquest per\xc3\xadode, Rocker tamb\xc3\xa9 per primera vegada es pos\xc3\xa0 en contacte amb la barreja de les idees anarquistes i sindicalistes representada per la Confederaci\xc3\xb3 General del Treball (CGT), que li influ\xc3\xafren a llarg termini. El 1895, com a resultat del sentiment antianarquista a Fran\xc3\xa7a, Rocker va viatjar a Londres per visitar el consolat alemany i examinar la possibilitat del seu retorn a Alemanya, per\xc3\xb2 se li va dir que seria empresonat al seu retorn.\n_START_SECTION_\nPrimers anys de Rocker a Londres\n_START_PARAGRAPH_\nRocker va decidir quedar-se a Londres. Va aconseguir un treball com a bibliotecari de la Uni\xc3\xb3 Comunista de Treballadors per l\'Educaci\xc3\xb3, on va con\xc3\xa8ixer Louise Michel i Errico Malatesta, dos anarquistes influents. Inspirat a visitar el barri despr\xc3\xa9s de llegir sobre "Darkest London" en les obres de John Henry Mackay, va quedar horroritzat per la pobresa que va veure en especial a l\'East End jueu. Es va unir al grup anarquista jueu Arbeter Fraint i com que havia obtingut informaci\xc3\xb3 sobre els seus camarades francesos, r\xc3\xa0pidament es va convertir en un conferenciant habitual a les seves reunions. All\xc3\xa0, va con\xc3\xa8ixer a la seva companya de per vida Milly Witkop, una ucra\xc3\xafnesa d\'origen Jueu que havia fugit a Londres el 1894. Al maig de 1897, havent perdut el seu treball i amb poques possibilitats de reinserci\xc3\xb3 laboral, Rocker va ser persuadit per un amic per anar a Nova York. Witkop va acordar que acompanyar-lo i van arribar el dia 29. Per\xc3\xb2, no van ser admesos al pa\xc3\xads, perqu\xc3\xa8 no estaven casats legalment. Es van negar a formalitzar la seva relaci\xc3\xb3. Rocker va explicar que el seu "lligam era un lliure acord entre la meva dona i jo. Es tracta d\'un assumpte purament privat, que nom\xc3\xa9s es refereix a nosaltres mateixos, i no necessita la confirmaci\xc3\xb3 de la llei." Witkop va afegir: "L\'amor \xc3\xa9s sempre lliure. Quan l\'amor deixa de ser lliure \xc3\xa9s la prostituci\xc3\xb3." L\'assumpte va rebre cobertura de primera plana a la premsa nacional. El Comissionat General d\'Immigraci\xc3\xb3, l\'expresident de Cavallers del Treball Terence V. Powderly, va aconsellar a la parella casar-se per resoldre l\'assumpte, per\xc3\xb2 es van negar i van ser deportats de tornada a Anglaterra en el mateix vaixell en el que havien arribat._NEWLINE_Incapa\xc3\xa7 de trobar una feina al seu retorn, Rocker va decidir mudar-se a Liverpool. Un ex company de Whitechapel el va conv\xc3\xa8ncer per convertir-se en l\'editor d\'un setmanari de recent fundaci\xc3\xb3 jiddisch anomenat Dos Fraye Vort (La Paraula Lliure), tot i que no parlava aquest idioma en aquell moment. Del diari nom\xc3\xa9s van apar\xc3\xa8ixer vuit edicions, per\xc3\xb2 va portar al grup Arbeter Fraint a rellan\xc3\xa7ar el seu peri\xc3\xb2dic amb el mateix nom i van convidar a Rocker a tornar a la capital on tendria el c\xc3\xa0rrec d\'editor._NEWLINE_Tot i que va rebre alguns fons de jueus de Nova York, la superviv\xc3\xa8ncia financera de la revista era prec\xc3\xa0ria des del principi. No obstant aix\xc3\xb2, molts de voluntaris ajudaren a la venda del diari a les cantonades i en els tallers. Durant aquest temps, Rocker estava especialment preocupat per la lluita contra la influ\xc3\xa8ncia del marxisme i el materialisme hist\xc3\xb2ric en el moviment obrer jueu a Londres. En total, el Arbeter Fraint public\xc3\xa0 vint-i-cinc assajos de Rocker sobre el tema, fent sempre un primer examen cr\xc3\xadtic del marxisme en jiddish, d\'acord amb William J. Fishman. L\'estat de les finances sempre poc s\xc3\xb2lides d\'Arbeter Fraint tamb\xc3\xa9 va significar que Rocker poques vegades reb\xc3\xa9s el petit sou prom\xc3\xa8s a quan es va fer c\xc3\xa0rrec de la revista i depenia econ\xc3\xb2micament de Witkop. Malgrat els sacrificis de Rocker, per\xc3\xb2, el peri\xc3\xb2dic es va veure obligat a interrompre la publicaci\xc3\xb3 per falta de fons. Al novembre de 1899, la destacada anarquista Emma Goldman va visitar Londres i Rocker la va con\xc3\xa8ixer per primera vegada. Despr\xc3\xa9s de rebre not\xc3\xadcies de la situaci\xc3\xb3 d\'Arbeter Fraint va dur a terme tres confer\xc3\xa8ncies per a recaptar fons, per\xc3\xb2 aix\xc3\xb2 no va ser suficient._NEWLINE_No volent quedar-se sense mitjans de propaganda, Rocker va fundar el Germinal el mar\xc3\xa7 de 1900. En comparaci\xc3\xb3 amb Arbeter Fraint, era m\xc3\xa9s te\xc3\xb2ric, aplicant el pensament anarquista a l\'an\xc3\xa0lisi de la literatura i de la filosofia. Representava una maduraci\xc3\xb3 del pensament de Rocker cap a l\'anarquisme de Kropotkin i sobreviuria fins a mar\xc3\xa7 de 1903. El 1902 va veure els jueus a Londres ser el blanc d\'una onada de sentiment xen\xc3\xb2fob, mentre que Rocker estava absent per un any a Leeds. Quan va tornar al setembre, va veure feli\xc3\xa7 com els anarquistes jueus havien mantingut viva l\'organitzaci\xc3\xb3 Arbeter Fraint. Una confer\xc3\xa8ncia de tots els anarquistes jueus de la ciutat el 26 de desembre decid\xc3\xad rellan\xc3\xa7ar el peri\xc3\xb2dic Arbeter Fraint com a \xc3\xb2rgan de tots els anarquistes jueus a Gran Bretanya i Par\xc3\xads i van nomenar Rocker com a editor. El primer n\xc3\xbamero va apar\xc3\xa8ixer el 20 de mar\xc3\xa7 de 1903. Despr\xc3\xa9s del pogrom de Kishinev en l\'Imperi Rus, Rocker va encap\xc3\xa7alar una manifestaci\xc3\xb3 en solidaritat amb les v\xc3\xadctimes, la major reuni\xc3\xb3 dels Jueus a Londres. Posteriorment va viatjar a Leeds, Glasgow i Edimburg per donar confer\xc3\xa8ncies sobre el tema.\n_START_SECTION_\nEls anys daurats de l\'anarquisme jueu\n_START_PARAGRAPH_\nDes de 1904, el moviment laborista jueu i anarquista a Londres va arribar als seus "anys daurats", segons William J. Fishman. El 1905, es repr\xc3\xa8n la publicaci\xc3\xb3 de Germinal, que va aconseguir una tirada de 2.500 exemplars un any m\xc3\xa9s tard, mentre que Arbeter Fraint va arribar a tenir una demanda de 5.000 exemplars. El 1906, el grup Arbeter Fraint finalment va arribar a una meta perseguida per molt de temps, la creaci\xc3\xb3 d\'un club per als treballadors jueus i gentils. El Club Amic dels Treballadors (Workers\' Friend Club) va ser fundat a una antiga esgl\xc3\xa9sia metodista al carrer Jubilee. Rocker, en aquell moment un orador molt eloq\xc3\xbcent, va esdevenir un ponent habitual. Com a resultat de la popularitat de tots dos: el club i Germinal m\xc3\xa9s enll\xc3\xa0 de l\'escena anarquista, Rocker es va fer amic de molts prominents jueus no anarquistes a Londres, entre ells el fil\xc3\xb2sof sionista Ber Borochov._NEWLINE_Des del 8 de juny de 1906, Rocker particip\xc3\xa0 en una vaga de treballadors de la confecci\xc3\xb3. Els salaris i les condicions de treball a l\'East End eren molt pitjors que a la resta de Londres i la confecci\xc3\xb3 era la ind\xc3\xbastria m\xc3\xa9s important. A Rocker se li va demanar pel principal sindicat de la vaga que form\xc3\xa9s part del comit\xc3\xa8 de vaga, juntament amb altres dos membres d\'Arbeter Fraint. Fou un orador habitual a les reunions dels vaguistes. La vaga va fracassar, perqu\xc3\xa8 els fons de vaga es van acabar. L\'1 de juliol, tots els treballadors estaven treballant una altra vegada als seus tallers._NEWLINE_Rocker represent\xc3\xa0 la Federaci\xc3\xb3 Anarquista al Congr\xc3\xa9s Internacional d\'Amsterdam el 1907. Errico Malatesta i Alexander Shapiro, i ell es van convertir en els secretaris de la nova Internacional Anarquista, que nom\xc3\xa9s va durar fins a 1911. El 1907, va n\xc3\xa9ixer el seu fill Ferm\xc3\xadn. El 1909, durant la seva visita a Fran\xc3\xa7a, Rocker va denunciar l\'assassinat del pedagog anarquista Francesc Ferrer, la qual cosa el va portar a ser deportats de tornada a Anglaterra._NEWLINE_El 1912, Rocker va ser una vegada m\xc3\xa9s una figura important en una vaga dels obrers dels tallers de confecci\xc3\xb3 de Londres. A finals d\'abril, 1500 sastres de la West End, que eren m\xc3\xa9s altament qualificats i ben remunerats que els de l\'East End, van comen\xc3\xa7ar una vaga. Al maig, el nombre total de vaguistes era d\'entre 7.000 i 8.000. At\xc3\xa8s que gran part del treball del West End estava sent realitzat a l\'East End, els sastres del sindicat d\'all\xc3\xad, sota la influ\xc3\xa8ncia del grup Arbeter Fraint, van decidir donar suport a la vaga. Rudolf Rocker, d\'una banda va veure aix\xc3\xb2 com una oportunitat perqu\xc3\xa8 els sastres d\'East End per atacar el sistema d\'explotaci\xc3\xb3, per\xc3\xb2 per l\'altre tenia por d\'una reacci\xc3\xb3 antisemita, si els treballadors jueus romanien inactius. Va fer una crida per anar a la vaga general. La seva crida no va ser seguida, ja que m\xc3\xa9s del setanta per cent dels sastres de l\'East End es dedica a peces fetes, treball que no estava vinculat amb la vaga dels treballadors del West End. No obstant aix\xc3\xb2, 13.000 treballadors immigrants de la confecci\xc3\xb3 del East End es van declarar en vaga despr\xc3\xa9s d\'una assemblea el 8 de maig en la qual va parlar Rocker. Ni un sol dels treballadors van votar en contra d\'una vaga. Rocker es va convertir en membre del comit\xc3\xa8 de vaga i president del Subcomit\xc3\xa8 de Finances. Va ser el responsable de recollir els diners i altres necessitats pels treballadors en vaga. Per altra banda va publicar l\'Arbeter Fraint di\xc3\xa0riament per difondre not\xc3\xadcies sobre la vaga. Va parlar a les assemblees dels treballadors i manifestacions. El 24 de maig es va dur a terme una reuni\xc3\xb3 de masses per discutir la q\xc3\xbcesti\xc3\xb3 de si s\'havia d\'acceptar un comprom\xc3\xads proposat pels empresaris, que no va donar lloc a un comprom\xc3\xads d\'afiliaci\xc3\xb3 al sindicat. Un discurs de Rocker va conv\xc3\xa8ncer als treballadors de continuar amb la vaga. L\'endem\xc3\xa0, totes les demandes dels treballadors van ser satisfetes.\n_START_SECTION_\nLa Primera Guerra Mundial\n_START_PARAGRAPH_\nRocker es va oposar a les dues parts combatents a la Primera Guerra Mundial per raons internacionalistes. Encara que la majoria al Regne Unit i Europa continental s\'esperava una guerra curta, Rocker va predir el 7 d\'agost de 1914 "un per\xc3\xadode d\'assassinat en massa, com el m\xc3\xb3n mai ha conegut abans" i va atacar a la II Internacional per no oposar-se al conflicte. Rocker amb alguns altres membres d\'Arbeter Fraint va obrir un menjador de benefic\xc3\xa8ncia sense preus fixos per alleujar l\'empobriment que es va produir amb la Gran Guerra. Hi va haver un debat entre Kropotkin, que va fer costat als aliats i Rocker a l\'Arbeter Fraint a l\'octubre i novembre. Va anomenar a la guerra "la contradicci\xc3\xb3 de tot all\xc3\xb2 per qu\xc3\xa8 hav\xc3\xadem lluitat"._NEWLINE_Poc despr\xc3\xa9s de la publicaci\xc3\xb3 d\'aquesta declaraci\xc3\xb3, el 2 de desembre, Rocker va ser detingut i internat com a un enemic estranger. Aquest era resultat del sentiment antialemany al pa\xc3\xads. Arbeiter Fraynd va ser foragitat el 1915. El moviment anarquista jueu a Gran Bretanya mai es va recuperar d\'aquests cops.\n_START_SECTION_\nFVdG\n_START_PARAGRAPH_\nEl mar\xc3\xa7 de 1918, Rocker va ser portat als Pa\xc3\xafsos Baixos en virtut d\'un acord d\'intercanvi de presoners a trav\xc3\xa9s de la Creu Roja. A Holanda, es va quedar a la casa del l\xc3\xadder socialista Domela Nieuwenhuis. Es va recuperar dels problemes de salut que va patir a conseq\xc3\xbc\xc3\xa8ncia del seu internament al Regne Unit i es va reunir amb la seva esposa Milly Witkop i el seu fill Ferm\xc3\xadn. Va tornar a Alemanya el novembre de 1918 per invitaci\xc3\xb3 de Fritz Kater a reunir-se amb ell a Berl\xc3\xadn per tornar a construir l\'Associaci\xc3\xb3 Lliure de Sindicats d\'Alemanya (FVdG). L\'FVdG era una federaci\xc3\xb3 de treballadors radicals sortida de l\'SPD el 1908 i es va convertir cada vegada m\xc3\xa9s en sindicalista i anarquista. Durant la Primera Guerra Mundial, no havia pogut continuar les seves activitats per por a la repressi\xc3\xb3 del govern, per\xc3\xb2 es va mantenir la seva exist\xc3\xa8ncia com a una organitzaci\xc3\xb3 clandestina._NEWLINE_Rocker s\'oposa a l\'alian\xc3\xa7a de l\'FVdG amb els comunistes durant i immediatament despr\xc3\xa9s de la Revoluci\xc3\xb3 de Novembre, quan va rebutjar el marxisme, especialment el concepte de la dictadura del proletariat. Poc despr\xc3\xa9s d\'arribar a Alemanya, per\xc3\xb2, una vegada m\xc3\xa9s va caure greument malalt. Va comen\xc3\xa7ar a donar discursos p\xc3\xbablics al mar\xc3\xa7 de 1919, incloent un discurs a un congr\xc3\xa9s de treballadors de les f\xc3\xa0briques de municions a Erfurt, on els va instar a deixar de produir material de guerra. Durant aquest per\xc3\xadode, l\'FVdG va cr\xc3\xa9ixer r\xc3\xa0pidament i la coalici\xc3\xb3 amb els comunistes aviat va comen\xc3\xa7ar a enfonsar-se. Finalment tots els membres del sindicat que pertanyien al Partit Comunista van ser expulsats. Del 27 de desembre fins al 30 de desembre de 1919, es va celebrar el XII Congr\xc3\xa9s nacional de l\'FVdG a Berl\xc3\xadn. L\'organitzaci\xc3\xb3 va decidir esdevenir el Lliure Sindicat de Treballadors d\'Alemanya (FAUD) sota una nova plataforma, que havia estat escrita per Rocker: Prinzipienerkl\xc3\xa4rung des Syndikalismus (Declaraci\xc3\xb3 de Principis sindicalistes). Rebutjava els partits pol\xc3\xadtics i la dictadura del proletariat com a conceptes burgesos. El programa nom\xc3\xa9s reconegu\xc3\xa9 simplement les organitzacions econ\xc3\xb2miques descentralitzades. Encara que va advocar per la propietat p\xc3\xbablica de la terra, els mitjans de producci\xc3\xb3, mat\xc3\xa8ries primeres, va rebutjar la nacionalitzaci\xc3\xb3 i la idea d\'un estat comunista. Rocker va criticar el nacionalisme com a religi\xc3\xb3 de l\'Estat modern i es va oposar a la viol\xc3\xa8ncia, en canvi va defensar l\'acci\xc3\xb3 directa i l\'educaci\xc3\xb3 dels treballadors.\n_START_SECTION_\nAuge del sindicalisme\n_START_PARAGRAPH_\nA la mort de Gustav Landauer durant l\'aixecament de la Rep\xc3\xbablica Sovi\xc3\xa8tica de Munic, Rocker es va fer c\xc3\xa0rrec de la tasca d\'edici\xc3\xb3 de les publicacions alemanyes dels escrits de Kropotkin. El 1920, el ministre de defensa socialdem\xc3\xb2crata Gustav Noske, va comen\xc3\xa7ar la repressi\xc3\xb3 de l\'esquerra revolucion\xc3\xa0ria, que va portar a la pres\xc3\xb3 a Rocker i Fritz Kater. Durant la seva detenci\xc3\xb3, Rocker va conv\xc3\xa8ncer de l\'anarquisme per complet a Kater, que tenia encara alguns ideals socialdem\xc3\xb2crates._NEWLINE_En els anys seg\xc3\xbcents, Rocker va esdevenir un dels escriptors m\xc3\xa9s regulars a l\'orgue de la FAUD Der Syndikalist. El 1920, la FAUD va acollir una confer\xc3\xa8ncia sindical internacional, que en \xc3\xbaltima inst\xc3\xa0ncia va conduir a la fundaci\xc3\xb3 de l\'Associaci\xc3\xb3 Internacional de Treballadors (International Workers Association - IWA) el desembre de 1922. Augustin Souchy, Alexander Schapiro, i Rocker van convertir els secretaris de l\'organitzaci\xc3\xb3 i Rocker va escriure la seva plataforma. El 1921, va escriure el fullet Der Bankrott des russischen Staatskommunismus (La Fallida del Comunisme d\'Estat a R\xc3\xbassia) atacant a la Uni\xc3\xb3 Sovi\xc3\xa8tica. Va denunciar el que considerava una repressi\xc3\xb3 massiva de les llibertats individuals i la repressi\xc3\xb3 dels anarquistes a partir de la purga del 12 d\'abril de 1918. Va recolzar en canvi als treballadors que van participar en la Rebel\xc2\xb7li\xc3\xb3 de Kronstadt i el moviment camperol liderat per l\'anarquista Nestor Makhno, amb qui es va reunir a Berl\xc3\xadn el 1923. El 1924, Rocker public\xc3\xa0 una biografia de Johann Most titulada Das Leben Eines Rebelle (La vida d\'un rebel). Hi ha moltes semblances entre les biografies dels dos homes. Va ser Rocker, qui va conv\xc3\xa8ncer a l\'historiador anarquista Max Nettlau de comen\xc3\xa7ar la publicaci\xc3\xb3 de la seva antologia Geschichte der Anarchie (Hist\xc3\xb2ria de l\'Anarquia) el 1925.\n_START_SECTION_\nOc\xc3\xa0s del sindicalisme\n_START_PARAGRAPH_\nA mitjans de la d\xc3\xa8cada de 1920, va comen\xc3\xa7ar l\'oc\xc3\xa0s del moviment sindicalista a Alemanya. La FAUD havia aconseguit el seu m\xc3\xa0xim d\'afiliaci\xc3\xb3 al voltant de 150.000 membres el 1921, per\xc3\xb2 despr\xc3\xa9s va comen\xc3\xa7ar a perdre membres, tant cap al partir Comunista com cap al Partit Socialdem\xc3\xb2crata. Rocker va atribuir aquesta p\xc3\xa8rdua d\'afiliaci\xc3\xb3 a la mentalitat dels treballadors alemanys, acostumats a la disciplina militar, acusant als comunistes d\'utilitzar t\xc3\xa0ctiques similars als nazis per tal d\'atraure als treballadors. Al principi nom\xc3\xa9s planejant un petit llibre sobre el nacionalisme, va comen\xc3\xa7ar a treballar sobre Nacionalisme i Cultura), que seria publicat el 1937 i va esdevenir una de les obres m\xc3\xa9s conegudes de Rocker, del voltant de 1925. El 1925 tamb\xc3\xa9 va veure la visita de Rocker a Am\xc3\xa8rica del Nord en una gira de 162 confer\xc3\xa8ncies. Va ser encoratjat pel moviment anarco-sindicalista que es trob\xc3\xa0 als EUA i Canad\xc3\xa0._NEWLINE_Quan va tornar a Alemanya al maig de 1926, va esdevenir cada cop m\xc3\xa9s preocupat per l\'auge del nacionalisme i el feixisme. Li va escriure a Nettlau el 1927: "Cada nacionalisme comen\xc3\xa7a amb un Mazzini, per\xc3\xb2 en la seva ombra aguaita un Mussolini". El 1929, Rocker va ser cofundador de la Gilde freiheitlicher B\xc3\xbccherfreunde (Gremi de Bibli\xc3\xb2fils Llibertari), una editorial que treballava per publicar l\'obra d\'Alexander Berkman, William Godwin, Erich M\xc3\xbchsam, i John Henry Mackay. En el mateix any va anar a fer una gira de confer\xc3\xa8ncies a Escandin\xc3\xa0via i va quedar impressionat pels anarcosindicalistes que hi havia all\xc3\xa0. Quan va tornar, es preguntava si els alemanys eren \xc3\xa0dhuc capa\xc3\xa7os de tenir un pensament anarquista. A les eleccions de 1930, el Partit Nazi va rebre 18,3% dels vots, 6 milions en total. Rocker estava preocupat: Quan els nazis arribin al poder, seguirem tots el cam\xc3\xad de Landauer i Eisner"(que van ser assassinats pels reaccionaris en el curs de la revoluci\xc3\xb3 de la Rep\xc3\xbablica Sovi\xc3\xa8tica de Munic)."_NEWLINE_El 1931, Rocker va assistir al Congr\xc3\xa9s de la AIT a Madrid i despr\xc3\xa9s a la inauguraci\xc3\xb3 del monument a Nieuwenhuis a Amsterdam. El 1933, els nazis van arribar al poder. Despr\xc3\xa9s de l\'incendi del Reichstag el 27 de febrer, Rocker i Witkop decidiren sortir d\'Alemanya. Quan sortien van rebre la not\xc3\xadcia de l\'arrest d\'Erich M\xc3\xbchsam. Despr\xc3\xa9s de la seva mort el juliol de 1934, Rocker escriuria un pamflet anomenat Der Leidensweg Erich M\xc3\xbchsams (La vida i el sofriment d\'Erich M\xc3\xbchsam) sobre el dest\xc3\xad de l\'anarquista. Rocker va arribar a Basilea, Su\xc3\xafssa el 8 de mar\xc3\xa7 amb l\'\xc3\xbaltim tren que va travessar la frontera sense ser buscat. Dues setmanes m\xc3\xa9s tard, Rocker i la seva esposa es va unir a Emma Goldman a Saint Tropez, Fran\xc3\xa7a. All\xc3\xa0 va escriure Der Weg ins Dritte Reich (El cam\xc3\xad cap al Tercer Reich) sobre els esdeveniments a Alemanya, que nom\xc3\xa9s es publicaria en castell\xc3\xa0._NEWLINE_Al maig, Rocker i Witkop es van traslladar una altra vegada a Londres. All\xc3\xa0 Rocker hi va ser ben rebut per molts dels anarquistes jueus que havien viscut i lluitat al seu costat durant molts d\'anys. Va fer confer\xc3\xa8ncies per tota la ciutat. Al juliol, va assistir a una reuni\xc3\xb3 extraordin\xc3\xa0ria de l\'AIT a Par\xc3\xads, que va decidir passar de contraban seu \xc3\xb2rgan Die Internationale a l\'Alemanya nazi.\n_START_SECTION_\nPrimers anys\n_START_PARAGRAPH_\nEl 27 d\'agost, Rocker amb la seva dona va emigrar a Nova York. All\xc3\xa0 es van reunir amb Ferm\xc3\xadn que s\'havia quedat all\xc3\xa0 despr\xc3\xa9s d\'acompanyar al seu pare en la seva gira de confer\xc3\xa8ncies de 1929 als EUA. La fam\xc3\xadlia de Rocker es va traslladar a viure amb una germana de Witkop a Towanda, Pennsilv\xc3\xa0nia, on vivien moltes fam\xc3\xadlies amb punts de vista socialista llibertari o progressista. A l\'octubre, Rocker va fer una gira als EUA i Canad\xc3\xa0 parlant sobre el racisme, el feixisme, la dictadura, el socialisme en angl\xc3\xa8s, jiddisch i alemany. Va trobar molts dels seus companys jueus de Londres, que havien emigrat a Am\xc3\xa8rica, i es va convertir en un escriptor regular per Freie Arbeiter Stimme, un diari anarquista jueu. Va tornar a Towanda a l\'estiu de 1934, Rocker va comen\xc3\xa7ar a treballar en una autobiografia, per\xc3\xb2 les not\xc3\xadcies de la mort d\'Erich M\xc3\xbchsam el va portar a aturar el seu treball. Estava treballant en Nacionalisme i Cultura, quan la Guerra Civil espanyola que va esclatar el juliol de 1936 va infondre un gran optimisme a Rocker. Va publicar un fullet La veritat sobre Espanya i va contribuir a La Revoluci\xc3\xb3 Espanyola, un diari quinzenal especial publicat pels anarquistes americans per informar sobre els esdeveniments a Espanya. El 1937, va escriure La Trag\xc3\xa8dia d\'Espanya, que analitzava els fets amb m\xc3\xa9s detall. Al setembre de 1937, Rocker i Witkop es va traslladar a la comuna llibert\xc3\xa0ria Mohegan Colony a uns 80 km de la ciutat de Nova York.\n_START_SECTION_\nNacionalisme i Cultura i Anarcosindicalisme\n_START_PARAGRAPH_\nEl 1937, Nacionalisme i Cultura, en qu\xc3\xa8 havia comen\xc3\xa7at a treballar al voltant de 1925, es va publicar finalment amb l\'ajuda dels anarquistes de Chicago amb els que Rocker s\'havia reunit el 1933. Una edici\xc3\xb3 en castell\xc3\xa0 es va publicar en tres volums a Barcelona, el basti\xc3\xb3 dels anarquistes espanyols. Aquesta seria la seva obra m\xc3\xa9s coneguda. En el llibre, Rocker tra\xc3\xa7a els or\xc3\xadgens de l\'Estat en la religi\xc3\xb3 afirmant que "tota aquesta pol\xc3\xadtica \xc3\xa9s religi\xc3\xb3 en \xc3\xbaltima inst\xc3\xa0ncia": tant esclavitzar al seu creador mateix, l\'home, tots dos afirmen ser la font del progr\xc3\xa9s cultural. El seu objectiu \xc3\xa9s demostrar l\'afirmaci\xc3\xb3 que la cultura i el poder s\xc3\xb3n conceptes essencialment antag\xc3\xb2nics. Aplica aquest model a la hist\xc3\xb2ria humana, l\'an\xc3\xa0lisi de l\'edat mitjana, la, el Renaixement la Il\xc2\xb7lustraci\xc3\xb3, i la moderna societat capitalista i la hist\xc3\xb2ria del moviment socialista. Conclou advocant per un "nou socialisme humanista"._NEWLINE_El 1938, Rocker public\xc3\xa0 una hist\xc3\xb2ria del pensament anarquista, on es va remuntar fins als temps antics, sota el nom d\'Anarcosindicalisme. Una versi\xc3\xb3 modificada de l\'assaig que es publicaria en la col\xc2\xb7lecci\xc3\xb3 de la s\xc3\xa8rie Biblioteca Filos\xc3\xb2fica de European Ideologies sota el nom d\'Anarquisme i Anarcosindicalisme el 1949.\n_START_SECTION_\nLa Segona Guerra Mundial, Pioners de la Llibertat Americana, i \xc3\xbaltims anys\n_START_PARAGRAPH_\nEl 1939, Rocker es va haver de sotmetre a una operaci\xc3\xb3 seriosa i es va veure obligat a renunciar a fer gires de confer\xc3\xa8ncies. No obstant aix\xc3\xb2, en el mateix any, es va crear pels anarquistes a los Angeles el Comit\xc3\xa8 de Publicacions de Rocker per traduir i publicar escrits de Rocker. Molts dels seus amics van morir en aquesta \xc3\xa8poca: Alexander Berkman el 1936, Emma Goldman el 1940, Max Nettlau el 1944, i molts m\xc3\xa9s van ser empresonats durant el r\xc3\xa8gim nazi als camps de concentraci\xc3\xb3._NEWLINE_Encara que Rocker s\'havia oposat al seu mestre Kropotkin pel seu suport als aliats durant la Primera Guerra Mundial, Rocker va sostenir que l\'esfor\xc3\xa7 dels aliats en la Segona Guerra Mundial va ser just, ja que en \xc3\xbaltima inst\xc3\xa0ncia va conduir a la preservaci\xc3\xb3 dels valors llibertaris. Tot i que veu tots els estats com un aparell coercitiu que ha de garantir l\'explotaci\xc3\xb3 econ\xc3\xb2mica de les masses, va defensar les llibertats democr\xc3\xa0tiques, que ell considerava el resultat d\'un desig de llibertat del p\xc3\xbablic il\xc2\xb7lustrat. Aquesta posici\xc3\xb3 va ser criticada per molts d\'anarquistes americans, que no donaven suport a cap guerra._NEWLINE_Despr\xc3\xa9s de la Segona Guerra Mundial, va fer una crida a Fraye Aberter Shtime detallant la situaci\xc3\xb3 dels anarquistes alemanys i va instar els nord-americans per donar-los suport. Al febrer de 1946, l\'enviament de paquets d\'ajuda als anarquistes a Alemanya va esdevenir una operaci\xc3\xb3 a gran escala. El 1947, Rocker public\xc3\xa0 Zur Betrachting der Lage in Deutschland (Mirant un Retrat de la Situaci\xc3\xb3 a Alemanya) sobre la impossibilitat d\'un altre moviment anarquista a Alemanya. Es va convertir en el primer escrit anarquista posterior a la Segona Guerra Mundial distribu\xc3\xaft a Alemanya. Rocker pensava que els joves alemanys eren totalment c\xc3\xadnics o inclinats al feixisme, i s\'hauria d\'esperar una nova generaci\xc3\xb3 abans que l\'anarquisme pogu\xc3\xa9s florir una vegada m\xc3\xa9s al pa\xc3\xads. No obstant aix\xc3\xb2, es va fundar la Federaci\xc3\xb3 de Socialistes Llibertaris (FFS) el 1947 per antics membres del FAUD. Rocker va escriure en el seu \xc3\xb2rgan, Die Freie Gesellschaft, que va sobreviure fins a 1953. El 1949, Rocker va publicar un altre treball ben conegut. A Pioners de la llibertat Americana, (Pioneers of American Freedom) una s\xc3\xa8rie d\'assaigs, detalla la hist\xc3\xb2ria del pensament anarquista i liberal als Estats Units, tractant de desacreditar la idea que el pensament radical era ali\xc3\xa8 a la hist\xc3\xb2ria i la cultura nord-americana i havia estat importat pels immigrants. En el seu vuitant\xc3\xa8 aniversari el 1953, es va celebrar un sopar a Londres en honor a Rocker. Es van llegir missatges de gratitud de la talla de Thomas Mann, Albert Einstein, Herbert Read, i Bertrand Russell.'